ฆาบิเอร์ ซาเนตติ
ฆาบิเอร์ อาเดลมาร์ ซาเนตติ () เกิดเมื่อวันที่ 10 สิงหาคม ค.ศ. 1973 ในกรุงบัวโนสไอเรส ประเทศอาร์เจนตินา ป็นอดีตนักฟุตบอล ซึ่งส่วนใหญ่เขาลงเล่นให้กับสโมสรอินเตอร์มิลานในลีกเซเรีย อา ตั้งแต่ปี ค.ศ.1995 ถึง 2014 และได้รับตำแหน่งกัปตันทีมตั้งแต่ปี 1999 จนได้ฉายาว่า" อิล กาปิตาโน" (Il Capitano=The Captain) ความเก่งกาจของเขาสามารถเล่นได้ทั้งฟูลแบ็กรวมถึงปีกด้วย ทั้งยังเล่นในตำแหน่งกองกลางตัวรับได้อีกด้วย ปัจจุบันเขาได้แขวนสตั๊ดแล้ว สโมสรได้ยกเลิกเสื้อเบอร์4ของเขา และแต่งตั้งให้เขาเป็นรองประธานสโมสรด้วย
ซามีร์ นัสรี
ในต้นฤดูกาล 2016–17 หลังจากแมนเชสเตอร์ซิตีได้เปลี่ยนตัวผู้จัดการทีมและหัวหน้าผู้ฝึกสอนเป็นเปป กวาร์ดีโอลา นัสรีต้องย้ายไปยังเซบียา ด้วยสัญญายืมตัวเป็นเวลาหนึ่งฤดูกาล ก่อนที่การซื้อขายแลกเปลี่ยนตัวผู้เล่นรอบแรกจะปิดลง โดยฤดูกาลก่อนหน้านั้น นัสรีได้รับบาดเจ็บเป็นประจำ โดยลงเล่นในพรีเมียร์ลีกไปแค่ 12 นัด ยิงประตูได้ 2 ประตู กอรปกับมีข่าวว่ากวาร์ดีโอลาไม่พอใจในตัวนัสรีที่ปล่อยให้ร่างกายตัวเองอ้วนฉุ น้ำหนักมาก อีกทั้งสโมสรในฤดูกาลนี้ยังได้ตัวโนลิโต และเลรอย ซาเน เข้ามาอีก ซึ่งล้วนแต่เล่นในตำแหน่งเดียวกับนัสรี